b'\n_START_ARTICLE_\nDen kinesiske dr\xc3\xb8m\n_START_PARAGRAPH_\nDen kinesiske dr\xc3\xb8m (kinesisk: \xe4\xb8\xad\xe5\x9c\x8b\xe5\xa4\xa2, pinyin: Zh\xc5\x8dnggu\xc3\xb3 m\xc3\xa8ng) er et politisk signaturmotto som siden 2012/2013 er blitt benyttet av det kinesiske kommunistiske parti og av den kinesiske regjering under Xi Jinping, og som sikter til landets ambisjon om \xc3\xa5 bringe fattigfolket inn i middelstanden og stadig flere, og landet som s\xc3\xa5dan, til rikdom. Selv om landet formelt fast bekjenner seg til kommunisme, er virkemidlene for \xc3\xa5 oppn\xc3\xa5 denne dr\xc3\xb8mmen mer lik kapitalistiske virkemidler._NEWLINE_Uttrykket ble f\xc3\xb8rst benyttet av det kommunistiske kommunistpartis generalsekret\xc3\xa6r Xi Jinping den 29. november 2012, og med \xc3\xb8kt frekvens etter hans tiltredelse som landets president i mars 2013._NEWLINE_Slike slagord er siden Deng Xiaopings tid blitt \xc3\xa6rabetegnende for den til enhver tid sittende kinesiske ledelse, og kan s\xc3\xa5ledes v\xc3\xa6re \xc3\xa5 ligne med \xc3\xa6ranavnene fra den kinesiske keisertiden._NEWLINE_Videre er uttrykket inspirert av det eldre The American Dream.'